Diari Oficial de la Generalitat Valenciana


Sumari del DOGV 9162, del 30-08-2021 (2021/8800)

RESOLUCIÓ de 24 de febrer de 2021, de la Direcció General d'Indústria, Energia i Mines, per la qual s'accepta el desistiment d'I-DE Redes Eléctricas Inteligentes, SA Unipersonal, a la sol·licitud d'autorització administrativa prèvia, autorització administrativa de construcció i declaració, en concret, d'utilitat pública per a les instal·lacions elèctriques de distribució de la nova subestació transformadora de tensió nominal 220/66/20 kV, denominada «ST El Serrallo», situada al terme municipal de Castelló de la Plana. Expedient ATASCT/2011/108/12/E.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9162

Data del DOGV
:   30-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8800


Data del document
:   24-02-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 24 de febrer de 2021, de la Direcció General d'Indústria, Energia i Mines, per la qual s'accepta el desistiment d'I-DE Redes Eléctricas Inteligentes, SA Unipersonal, a la sol·licitud d'autorització administrativa prèvia, autorització administrativa de construcció i declaració, en concret, d'utilitat pública per a les instal·lacions elèctriques de distribució de la nova subestació transformadora de tensió nominal 220/66/20 kV, denominada «ST El Serrallo», situada al terme municipal de Castelló de la Plana. Expedient ATASCT/2011/108/12/E. [2021/8800]  
  
  
Antecedents  
Primer. Amb data 3 de novembre de 2011, I-DE Redes Eléctricas Inteligentes, SA Unipersonal, presentà davant el Servei Territorial d'Energia de Castelló, sol·licitud d'autorització administrativa prèvia, autorització administrativa de construcció (anteriorment aprovació de projecte) i declaració, en concret, d'utilitat pública per a les instal·lacions elèctriques de distribució de la nova subestació transformadora de 220/ 66/20 kV, denominada «ST El Serrallo», situada en el polígon 63, parcel·la 55, polígon industrial El Serrallo, del terme municipal de Castelló de la Plana, província de Castelló.  
L'abast de les instal·lacions de distribució sol·licitades comprenia, en síntesi:  
- Un sistema de 66 kV d'interior GIS amb aïllament en hexaflorur de sofre (SF6), en configuració de doble barra amb acoblament transversal i compost per 6 posicions de línia, 2 posicions de transformador (per als T-1 i T-2 de 220/66 kV), 1 posició d'enllaç de barres, 1 sistema de mesura de tensió en barres, i espai de reserva per a 2 posicions de línia futures.  
- Un sistema de 20 kV d'interior amb aïllament en hexaflorur de sofre (SF6), en configuració de doble barra i conformat pel «mòdul 1» compost per 10 posicions de línia, 1 posició d'enllaç de barres, 2 posicions de transformador de potència (per als T-3 i T-4 de 220/20 kV), 1 posició de serveis auxiliars, 1 posició de bateria de condensadors, 2 posicions de partició i 1 sistema de mesura de tensió en barra, i espai de reserva per a un segon «mòdul 2» amb igual quantitat de posicions futures.  
- Una transformació composta per 2 transformadors de potència (T1 i T2) de relació 220/66 kV i 125 MVA cadascun d'ells, 2 transformadors de potència (T3 i T4) de relació 220/20 kV i 50 MVA cadascun d'ells, amb les seues corresponents reactàncies trifàsiques limitadores i resistències de posada a terra, i 2 transformadors de serveis auxiliars (TSA-1 i TSA-2) de relació 20/0,42-0,242 i 250 kVA cadascun.  
  
- Una bateria de condensadors compacta de 10,8 Mvar.  
- Quadres de mesura, comandament i control dels elements citats, així com de serveis auxiliars necessaris per a l'adequada explotació de la instal·lació.  
- Edificis per a albergar les instal·lacions citades.  
Consta la documentació relativa a l'expedient referenciat, la fi del qual era obtindre les autoritzacions citades en l'assumpte.  
Segon. Amb data 25 d'octubre de 2017, té entrada un escrit d'I-DE Redes Eléctricas Inteligentes, SA Unipersonal, en el qual exposa que s'ha presentat nova sol·licitud d'autorització administrativa prèvia, autorització administrativa de construcció (anteriorment, aprovació del projecte), i declaració d'utilitat pública en concret, per a l'ampliació de la «ST El Serrallo» 220/66 kV, amb un nou abast de les instal·lacions de distribució sol·licitades, per la qual cosa aquest substitueix el recollit i instruït sota l'expedient ATASCT/2011/108/12/E, que ja no serà necessari.  
Tercer. Consta en aquest departament els expedients de referència ATASCT/2017/45/12 i ATRCCT/2018/29/12, sota els quals s'ha instruït la sol·licitud d'autorització administrativa prèvia, autorització administrativa de construcció i declaració, en concret, d'utilitat pública de les instal·lacions de distribució de la nova subestació transformadora de 220/66 kV, denominada «ST El Serrallo», a situar al terme municipal de Castelló de la Plana (Castelló), pendent de resolució.  
El nou abast de les instal·lacions de distribució sol·licitades comprén, en síntesi:  
- Un sistema de 66 kV d'interior GIS amb aïllament en hexaflorur de sofre (SF6), en configuració de doble barra amb acoblament transversal i compost per 6 posicions de línia, 2 posicions de transformador (per als T-1 i T-2 de 220/66 kV), 1 posició d'enllaç de barres, 1 sistema de mesura de tensió en barres, i espai de reserva per a 2 posicions de línia futures.  
- Una transformació composta per 2 transformadors de potència (T1- i T2) de relació 220/66 kV i 125 MVA cadascun d'ells.  
- Quadres de mesura, comandament i control dels elements citats, així com de serveis auxiliars necessaris per a l'adequada explotació de la instal·lació.  
- Edificis per a albergar les instal·lacions citades.  
Consta en la instrucció dels expedients de referència ATRCCT/2017/32/12 i ATASCT/2018/21/12, relatius a les instal·lacions elèctriques de transport de la subestació «ST El Serrallo», informe, de data 12 de juliol de 2018, de la Direcció General de Política Energètica i Mines (DGPEM), del Ministeri per a la Transició Ecològica, pel qual es resol favorablement la nova instal·lació de transport secundari denominada «Nova Subestació Transformadora 220/66 kV, denominada ST El Serrallo», instal·lació a la qual fa connexió el nou abast de les instal·lacions de distribució sol·licitades. Cal indicar, que s'emet el citat informe a petició d'aquesta direcció general a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del Sistema i al règim econòmic regulat en la vigent normativa elèctrica, segons es recull en l'article 35.2 de la Llei 24/2013, de 26 de desembre, del sector elèctric; l'article 114 del Reial decret 1.955/2000; i de conformitat amb el Decret 88/2005, de 29 d'abril, per la qual cosa les instal·lacions de transport la motivació del qual és «Suport a la distribució», això és, el nou abast de les instal·lacions de distribució sol·licitades, han sigut corroborades pel citat òrgan.  
  
Així els fets, el nou abast substitueix l'instruït en l'expedient ATASCT/2011/108/12/E i objecte d'aquesta resolució, per la qual cosa aquest ha decaigut de la seua fi.  
Quart. En l'expedient administratiu ATASCT/2011/108/12/E, no hi consten tercers interessats en el procediment en curs, i donades les característiques del sol·licitat i els fets descrits, no concorre interés general en la seua resolució.  
  
Fonaments de dret  
Primer. D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
  
Segon. En virtut de la disposició transitòria segona de la Llei 24/2013, de 26 de desembre, del sector elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució conforme a la legislació anterior. Així mateix, aquests procediments continuaran sent tramitats fins a la seua resolució per l'Administració o organisme regulador competent conformement a la legislació anterior, al que correspondrà igualment la resolució dels recursos que, si escau, pogueren interposar-se.  
Tercer. D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, els procediments iniciats abans de l'entrada en vigor de la Llei no els serà aplicable la mateixa, regint-se per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
Quart. D'acord amb l'article 90 i 91 de la Llei 30/199, de 26 de novembre, de règim jurídic de les administracions públiques i del procediment administratiu comú, tot interessat podrà desistir de la seua sol·licitud i podrà fer-se per qualsevol mitjà que permeta la seua constància, acceptant-se de pla per l'Administració que declararà conclús el procediment.  
  
Resolc:  
  
Primer  
Acceptar de pla el desistiment presentat per I-DE Redes Eléctricas Inteligentes, SA Unipersonal, i en conseqüència, declarar conclús el procediment, acordant l'arxivament de l'expedient de sol·licitud d'autorització administrativa prèvia, autorització administrativa de construcció i declaració, en concret, d'utilitat pública de la nova subestació transformadora de 220/66/20 kV, denominada «ST El Serrallo», en la part corresponent a les instal·lacions elèctriques de distribució, situada en el polígon 63, parcel·la 55, polígon industrial El Serrallo, del terme municipal de Castelló de la Plana, província de Castelló, a conseqüència dels fets descrits en els antecedents.  
  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província de Castelló.  
- La publicació de la present resolució en el Boletín Oficial del Estado, a l'efecte de notificació de la present resolució, quan els interessats siguen desconeguts, s'ignore el lloc de la notificació, o bé, intentada aquesta, no s'haguera pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació de la present resolució a I-DE Redes Eléctricas Inteligentes, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, i les que han emés, o hagueren d'emetre, condicionat tècnic al projecte d'execució, així com, si fa el cas, als qui hagen presentat al·legacions.  
  
  
Tot això, de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
La present resolució no és definitiva en via administrativa i contra ella podrà interposar-se recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta Conselleria, en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de febrer de 2021.- La directora general d'Indústria, Energia i Mines: Maria Empar Martínez Bonafé.